༌པའི༌མི༌དེ༌རང་ལ་ཁྲིམས་གཅོད་བྱེད་པ་ལས་གཅེན་
-179-

ལྷ་སའི་དམངས་ཁྲོད་སྒྲུང་གཏམ།
གཅུང་ བུ་ རྒྱུད་ ཉེས་ པ་ མེད་ པ་ རྣམས་ལ་གྱོད་གཏུག་མི་བྱེད། བཀའ་ཆད་མི་
གཅོད། བཀའ་བཀྱོན་མི་གནང་། ཉེས་པ་ཅི་ཞིག་བྱུང་ཡང་བཀའ་ཆད་ཀྱི་རིམ་པ་
གཅིག་མར་ཕབ་དང་ཡིག་གཙང་དུ་གཏན་དུ་མིང་མི་རླག་པར་སྤྲད་པ། དབང་ཆ་
ཡོད་པའི་ལས་སྣེ་ཆེན་པོ་ཡུན་ནས་ཡུན་དུ་བདེ་བར་འཆང་རྒྱུ་ཡོད་པའི་ཆེད་དུ།
སྡེ་དཔོན་གྱི་གོ་གནས་དེ་བུ་རྒྱུད་ལ་སྤྲད་པ་དང་།
སྣང་བཟང་འདུས་ཀོང་གི་ཕ་ཚ་
བུ་རྒྱུད་དུས་གཏན་དུ་རབས་ཆད་པའམ་ཡང་ན་བཀའ་ཆད་ལ་སྦྱར་ན་ཡན་ལག་
ཏུ་ ཡོད་ པའི་ བྲན་ གཡོག་ དང་ ས་ ཞིང་། རྩྭ་ ཐང༌། ནོར་ཕྱུགས་ ནགས་ ཚལ་ ལ་
སོགས་པ། གོང་ནས་ཐབས་ཤེས་གང་དང་། གང་གིས་ཀྱང་མི་འཕྲོག་པ་དང་
གོང་ནས་མི་ལེན་པར་གནང་བ་ལ་སོགས་པ་དུས་གཏན་དུ་བློན་སྣང་བཟང་
འདུས་ཀོང་གི་ཕ་ཚ་བུ་རྒྱུད་རྣམས་ལ་ཁྱིམ་རྒྱུད་བདེ་ཞིང་བརྟན་པོ་ཡོང་བའི་
མནའ་ཡིག་གནང་བ་འདི་དུས་གཏན་དུ་གནང་བ་ཡིན་ལ། གསར་བཟོ་དང་བཟོ་
བཅོས་མི་བྱེད་པར་ངས་མདུན་སར་ཁས་ལེན་དམ་བཅའ་གནང་ཡོད། གཅེན་པོ་
མུ༌རུབ༌བཙན༌པོ༌དང༌བཙུན༌མོ༌གསུམ་རྒྱལ་ཕྲན་གྱི་རྗེ་བོ་རྣམས་སུ་བཅུག་སྟེ་
མནའ་ཡིག་དུས་གཏན་དུ་སྤྲོད་པའི་བཀའ་ཡིན།
བན༌དེ༌ཏིང་ངེ༌འཛིན༌བློ༌ཉེ༌ཞིང༌ནུས༌ཤུགས༌ཡོད༌རྒུ༌བཏོན༌ནས་ཞབས་
འདེགས༌ཇི༌ལྟར༌བསྒྲུབས༌པ༌དང༌ཕན༌པ་ཅི་ཞིག་བྱས་པ་མནའ་ཡིག་གང་འདྲ་
ཞིག་གནང་ཡོད་པ་བཅས་ཞིབ་མོར་མནའ་ཡིག་ཏུ་བྲིས་ནས་བང་མཛོད་དུ་བཞག་
ཅིང༌འདྲ༌བཤུས༌ཡི་གེ་གཅིག༌བཀའ༌ཐམ༌བརྒྱབ༌སྟེ༌མནའ༌ཡིག༌གི༌ཁང༌བུ་ཆུང་
ངུའི་ནང་དུ་བཞག འདྲ་ཤུས་ཡི་གེ་གཞན༌ཞིག༌བཀའ༌ཐམ་བརྒྱབ་སྟེ་བན་དེ་ཏིང་
ངེ་འཛིན་གྱི་མེས་པོ་ཁུ་བ་དབྱི་གོང་གི་བུ་རྒྱུད་ལའང་ཞལ་བཞེས་ཡི་གེ་གནང་བ་
-180-

ལོ་རྒྱུས་ཀྱི་སྒྲུང་།
ཡིན། སྔོན་མ་མྱང་དང་དབས་རིགས་རུས་གཉིས༌བློ༌ཉེ་ཚུལ་ནུས་ཤུགས་འདོན་
ཚུལ་འདྲ་བ་ལས། དབས་ཀྱི་དཔེ༌དང༌བསྡུར༌ན༌མྱང༌ལ༌གནང༌བའི༌བཀའ་དྲིན་
ཆུང་དྲགས་པ་ལྟ་བུར་འདུག་པས། ངས་མྱང་ལ་མནའ་ཡིག་དམིགས་བསལ་གྱི་
སྒོ་ནས་ཁ་སྣོན་རྒྱབ་སྟེ་ནང་དོན་རྒྱ་ཆེ་རུ་བཏང་ཡོད་པ་ཞིག་གནང་རྒྱུའི་བཀའ་
གནང་བ་ཡིན། མནའ་ཡིག་བཞག་ཡོད༌པའི༌ཁང༌བུ་ཆུང་ངུ་འདི་ག་དུས་ཁ་ཕྱེ་
དགོས་ན་བུ་རྒྱུད་རྒྱལ་སྲིད་འཛིན་མཁན་གང་ཡིན་པ་དེས་མཁན་པོ་ཡིད་རྟོན་རུང་
བ་མནའ་བདག་དྲང་པོ་གསུམ་ཡན་ཆད་བསྐོས་ནས་ལག་པ་མཉམ་སྦྲེལ་གྱིས་ཁ་
ཕྱེ་དགོས་ལ་དེ་བཞིན་ཕྱིར་འཇོག་དུས་ཀྱང་བུ་རྒྱུད་རྒྱལ་སྲིད་འཛིན་མཁན་གྱི་
བཀའ༌ཐམ་དང་མཁན་པོའི་ཐེལ་ཙེ༌བརྒྱབ༌ནས༌ཕར༌བཞག༌དགོས༌པའི་བཀའ་
གནང་བ་ཡིན།
རྡོ་རིང་གཉིས་པའི་ཐོག་ཏུ་མྱང༌ཏིང༌འཛིན་བཟང་པོར་ཞལ་བཞེས་ཀྱི་ཡི་
གེ་སྐྱར་དུ་གནང་བའི་ནང་དོན་སྟེ།
མིའི་རྒྱལ་པོ་ལྷས་མཛད་པ། སྤྲུལ་པའི་ལྷ་བཙན་པོ་ཁྲི་ལྡེ་སྲོང་བཙན་གྱི་
བཀའ་ལས། བན་དེ་ཏིང་ངེ་འཛིན་ལ་ཞལ་བཞེས་ཡི་གེ་རྗེས་མ་གནང་བ། བན་
དེ་ཏིང་ངེ་འཛིན་གྱིས་ངའི་རྒྱལ་སྲིད་ལ་ཕན་པའི་གྲོས་འགོ་བཏོན་པ་དང་སྦྲགས་
ནུས་ཤུགས་ཡོད་ཚད་བཏོན་ནས་ཞབས་འདེགས་བསྒྲུབས་དང་སྒྲུབ་བཞིན་པ་
ཡིན་ ལ་མནའ་ཡིག་སྔ་མ་དེ་གནང་བའི་སྐབས་སུ་འགོ་དཔེ་དངོས་དང་ནུས་
ཤུགས་ལ་དཔག་པའི་ཐོབ་ཐང་བཞིན་དུ་བཀའ་དྲིན་ཡང་འོས་ཞིང་འཚམ་པ་ཞིག་
གནང་ཡང་བན་དེ་རང་ཉིད་ཀྱིས་བཙན་པོའི་བཀའ་དྲིན་མི་འཁྱོག་དགོངས་ནས་
གསོལ་རས་ཞུ་གི་མིན་ཞུས། དེ་ནས་བཙན་པོས་ངས་མནའ་ཡིག་རྒྱས་བསྡུས་
-181-

ལྷ་སའི་དམངས་ཁྲོད་སྒྲུང་གཏམ།
རན་པ་ཞིག་སྤྲད་དགོས་དགོངས་པ་ལས། ཡང་བན་དེ་ཏིང་ངེ་འཛིན་གྱིས་བདག་
རྐྱེན་ཉུང་དུ་གཏོང་རོགས་མཛོད་ཞུས་པར་བཙན་པོའི་དགོངས་པར་དེ་ལྟར་བྱས་
ན་ནུས་ཤུགས་ལ་དཔག་པའི་ཐོབ་ཐང༌དང༌མི༌མཐུན༌ཞིང༌བཀའ༌དྲིན༌ཆུང་བའི་
གྱོང་གུན་འབྱུང་ངེས་རེད། བན་དེ་ཏིང་ངེ་འཛིན་གྱིས་ངའི་མདུན་སར་རྒྱལ་སྲིད་
དང་འབྲེལ་ཚང་མར་ཕན་པའི་ལས་དོན་ཆེན་པོ་བསྒྲུབས། གོང་འོག་ཕྱོགས་གང་
ཀྱི་ལས་དོན་བསྒྲུབས་ནས་ངས་སྲིད་དབང་འཛིན་པའི་རིང་ལ་རྒྱལ་སྲིད་ཀྱི་དོན་
དུ་དེང་སྐབས་དང་ཕྱིས་འབྱུང་དུས་གང་དུའང་གྲོས་གཞི་ལེགས་པར་འདོན་པ་
ལའང་བདེ་བ་ཡོང་བ་དང༌། ཀུན་ལ་ཕན་པའི་སྤྱི་སྙོམས་བྱས། སྙིང་ཉེ་པོ༌ཁོ༌ན༌
བྱས་པས། ངའི་སེམས་ལ་བསམ་ན༌ནུས་ཤུགས༌ཇི༌ཙམ༌ཆེན༌པོ༌བཏོན༌པ་ལ་དེ་
ཙམ་དུ་བཀའ་དྲིན་གྱི་གསོལ་ཪས་བདག་རྐྱེན་དུ་སྤྲོད་པའི་མནའ༌ཡིག་གི་ནང་
དོན་ཡང་གོང་འཕེལ་གཏོང་དགོས་ཚོད་འདུག
བན་དེས་མནའ་ཡིག་སྔ་མ་གནང་བ་ལས་ལྷག་པར་རྒྱ་ཆེར་གཏོང་མི་
དགོས་ཞེས་ཞུས་ཀྱང་ནུས་ཤུགས་ཆེན་པོ་ཕུལ་བའི་དྲིན་ལན་དུ་བཀའ་དྲིན་གྱི་
བདག་རྐྱེན་མི་ཆུང་བ་སྤྲད་ན་མ་གཏོགས་མི་འདུག་དགོངས་ནས་རྗེ་བློན་རྣམས་
གྲོས་སྡུར་བྱས་ནས་སྔར་སྤྲད་པའི་མནའ་ཡིག་དེའི་སྟེང་དུ་བན་དེ་ཏིང་ངེ་འཛིན་
བདག་ལ་བསམ་པ་དཀར་ཞིང་ནུས་ཤུགས་ཆེན་པོ་བཏོན་པའི་རྐྱེན་གྱིས་འབྲུག་
ལོ་རྗེས་མ (སྤྱི་ལོ་812ལོ) ལ་ཕོ་བྲང་འུ་ཤང་རྡོ་ན་བཞུགས་པའི་ཚེ་མནའ་ཡིག་
གསར་ཏུ་རྒྱ་བསྐྱེད་བཏང་ཐོག་ངས་བཀའ་ཕབ་ནས་ནང་དོན་དུ། སྔར་མནའ་
ཡིག་དུས་གཏན་དུ་སྤྲད་པ་དེ་ལས་ཀྱང་མཐོ་ཞིང་རྒྱ་ཆེ་བ་ཞིག་སྤྲད་དགོས་པ་དང་
བློན་སྣང་བཟང་འདུས་ཀོང་གི་ཕ་ཚ་བུ་རྒྱུད་དམངས་མ། གཙང་དང་སྟོད་སོགས་
-182-

ལོ་རྒྱུས་ཀྱི་སྒྲུང་།
སུ་བཟུང་ནས་བསྡད་ཡོད་པ་རྣམས་ལའང་ཞང་བློན་ཡི་གེ་ཅན་གྱི་གོ་གནས་སྤྲོད་
དགོས་པ་ནག་ཉེས་མེད་པར་ རང་སྲོག་དང་ཁྱིམ་རྒྱུད་བཅས་ལ་གཡོ་རྒྱུ་དང་
གནོད་པ་བྱེད་པའི་ཚུལ༌ཡོད༌ན༌དེ་སུ་ལ་བབས་ནའང་འདྲ། གཡོ་སྒྱུ་བྱེད་མཁན་
དང་། ངོ་ཆེན་ཞུས་མཁན་གྱི་ཁ་ངོར་མི་ལྟ་བར་གཡོ་སྒྱུ་བྱེད་མཁན་རང་དུ་བརྩིས་
ནས་བཀའ་ཆད་གཅོད་དགོས། དགོན་པར་ཕུལ་བའི་བྲན་གཡོག་དང་ས་ཞིང་
སོགས་གནས་ཚུལ་ཅི་བྱུང་ཡང་གོང་འོག་སུ་ཞིག་གིས་ཀྱང་བདག་འཛིན་མི་ཆོག་
པར་དགོན་པ་རང་ལ་གནང་དགོས་པ་ལ་སོགས་འཁོད་ཡོད། མནའ་ཡིག་སྔ་མའི་
ཐོག་ལ། མནའ་ཡིག་ཕྱེ་མ་བསྣན་ནས༌རྒྱ༌སྐྱེད༌བཏང༌སྟེ༌སྤྲད༌པ༌རྣམས་ཀྱང་དེ་
བཞིན་དུས་གཏན་དུ་འགྱུར་བ་གནང་ནས་ངའི་མདུན་སར་ཁས་ལེན་དམ་བཅའ་
བྱེད་དགོས་ཤིང༌། བཙུན་མོ་གསུམ་དང་རྒྱལ་ ཕྲན་གྱི་རྗེ་བོ། རྒྱལ་པོའི་བཀའ་
བློན་རྣམས་ནང་བློན་ཆུང་གྲས་ཡོངས་རྫོགས་ཀྱང་བཞུགས་ནས་མནའ་སྐྱེལ་དུ་
བཅུག མནའ་ཡིག་རྒྱ་བསྐྱེད་བཏང་སྟེ་སྤྲད་པ་དེ་ཡང་ཡུན་ནས་ཡུན་དུ་བརྟན་ཞིང་
གསལ་པོར་ཡོངས་སུ་གྲགས་པ་ཡོང་བའི་ཆེད་དུ། དེའི་རྩ་གནད་རྡོ་རིང༌ལ༌བྲིས་
ཏེ་མཇུག་ཏུ་བཀའ་ཐམ་བརྒྱབ་ནས་གཙུག་ལག་ཁང་དང་མནའ་ཡིག་བཞག་སའི་
ཁང་བུ་ཆུང་ངུའི་ འཁྲིས་ སུ་རྡོ་ རིང་བཙུགས་པ་ཡིན་ལ་རྗེ་བླུན་ཕྱི་ རབས་ སྲིད་
དབང་འཛིན་མཁན་རྣམས་ཀྱིས་ཀྱང་དུས་གཏན་དུ་མནའ་ཡིག་སྔ་ཕྱི་ཁག་གཉིས་
ལས་བྱུང་བའི་ནང་དོན་དང་རྡོ་རིང་སྔ་ཕྱི་ཁག་གཉིས་ལ་འཁོད་པའི་ནང་དོན་ཉུང་
དུ་མི་གཏོང་བ་དང་བཟོ་བཅོས་མི་བྱེད་པ་གསར་དུ་མི་བཟོ་བ་བཅས་གྱིས་ཤིག
མནའ་ཡིག་སྔ་མའི་ཐོག་ལ་མནའ་ཡིག་ཕྱི་མ་བསྣན་ནས་རྒྱ་བསྐྱེད་བཏང་ནས་
སྤྲད་པ་དེ་དག་ཞིབ་མོར་མནའ་ཡིག་ཏུ་བྲིས་ནས་བང་མཛོད་དུ་བཞག་ཡོད་ཅིང།
-183-

ལྷ་སའི་དམངས་ཁྲོད་སྒྲུང་གཏམ།
འདྲ་བཤུས་ཡི་གེ་ཞིག་མནའ་ཡིག་སྔ༌མ༌དང༌མཉམ༌དུ༌མནའ༌ཡིག༌བཞག་སའི་
ཁང་བུ་ཆུང་ངུའི་ནང་དུ་བཞག་ཡོད། དེ་བཞིན་འདྲ་བཤུས་ཡི་གེ་གཅིག་བན་དེ་
ཏིང་ངེ་འཛིན་ལ་འཆང་དུ་བཅུག་པ་ཡིན། གོང་གསལ་རྣམས་ནི་རྡོ་རིང་ཡི་གེ་ངོ་
བཤུས་རྣམས་མ་ཡིག་ལས་འབྲུ་འགྲེལ་བྱས་རྗེས་གཞི་ནས་བྲིས་པ་ཞིག་འདུག་པ་
ལས་བཤུས་པ་ཡིན།
རྡོ་བཀོད་ཡི་གེ
རྡོ་བཀོད་ཡི་གེ་འདིའི་ ཡིག་འབྲུ་མང་པོ་ཞིག་མི་གསལ་བ་བརྟེན། རྗེ་
གཉའ་ཁྲི་བཙན་པོའི་རུས་རྒྱུད་བྱུང་ཚུལ་གྱི་དུམ་བུ་ཙམ་ངོས་འཛིན་རྒྱུ་ཡོད་པ་མ་
གཏོགས་དེ་མིན་ནང་དོན་ཇི་བཞིན་རྟོགས་དཀའ་བ་ཞིག་འདུག་པ་སྟེ།
མ་ཡིག
1་་་་་་་་་་་་་ཡང་ནས་་
2 ་བང་་་་་་་་་་གོས་ལ་གཤེགས་ནས།
2 3 ག་ནཾ་དུ་བཞུ་པ་ཎིཾ། །ཁ་ཐབས་བརྗོད་དུ་མྱྀ།
4 (ལ) ང་ཡཱ་བས་ (ཡི་གིས་) པྲི་རུ་མྱྀ་བ་དང་ངེ་།
འདིར་སྨོས།
限
5༅། །ལྷ་རྗེ་ཆེན་པོ་གནཾ་ལྷའི་སྲས་ལས། ཆོས་ཕྱི་ཚེ་གསུམ་དང་། ཊ
6 མངའ་མྱྀ་ཙེ་གསུཾ་ཙེ་ཙེ་གསུམ་དང་ཕྱུག་པོ་ཚེ་གསུམ་དྡ་།
མྱྀམ་པོ་ཙེ་གསུཾ་ལས་སྩོགས་པ་སྤུན་མྱྀ་འཕགས།
8 རྀགས་སུ་གྱེས་སོ། །
9 ང་གི་མྱྀས་པོ་སྟེ་པོ་སྡོང་ཙེ་མྱག །ཁོང་ང་
-184-

ལོ་རྒྱུས་ཀྱི་སྒྲུང་།
10 པོ་སྡེ་ཆ་ག་ར་གྱི་ཞལ་བུ་འདྀའི་བར་དུ་མྱྀ་་་
11 བར་རྩེའྀ་ནི་བདག་པོ་མྱྀ་ པའི་ནི་རྒྱ་་
12གཉིས་ཏེ་ལའུ་
མ་ཡིག་གི་འབྲུ་འགྲེལ།
འཇིག་རྟེན་མིའི་མགོན་མཛད་ཕྱིར་གནམ་ནས་ས་ལ་ཕེབས་རྗེས་སླར་ཡང་
གནམ་དུ་གཤེགས་པའི་གནས་ཚུལ་ནི་ངག་ཐོག་ནས་བཤད་ཀྱང་མི་ཚར་བ་དང།
ཡིག་ཐོག་ནས་བྲིས་མི་ཚར་པས་འདིར་མི་བཤད།
ལྷ་རྗེ་ཆེན་པོ་གནམ་ལྷའི་སྲས་ལས་མཆེད་པའི་ཆོས་ཕྱི་ཚང་གི་མི་རབས་
གསུམ་དང་མདའ་མི༌ཚང་གི་མི་རབས་གསུམ། ཙེ་ཙེ་ཚང་གི་མི་རབས་གསུམ།
ཕྱུག་པོ་ཚང་གི་མི་རབས་གསུམ། གྱིམ་པོ་ཚང་གི་མི་རབས་གསུམ་ལ་སོགས་པ་
སྤུན་མི་ རབས་ཁྱད་ དུ་ འཕགས་ པ་རྣམས་སུ་གྱེས་པ་ཡིན། ཞེས་འཁོད་འདུག
གོང་གསལ་མཐའ་འདུལ་གྱི་ཞྭ་པདྨ་དབང་ཆེན་གྱི་གཙུག་ལག་ཁང་འདི་ཡང་མྱང་
ཏིང༌འཛིན༌བཟང༌པོས༌ཕྱག༌བཏབ་པ༌ཡིན་ཞིང༌། གཙུག་ལག་ཁང༌འདུན་གྱི་རྡོ་
རིང་འདི་གཉིས་ཀྱི་འབྱུང་ཡུལ་ནི་འདི་ཁུལ་མང་ཚོགས་རྒན་རབས་རྣམས་ཀྱི་ངག་
རྒྱུན་ལྟར་ན། ད་ཆའི་རྡོ་རིང་གནས་སའི་བྱང་ངོས་འཆད་རྗེ་ལེགས་པས་ར་ལ་
བཀལ་ནས་དྲངས་ཡོང་བ་ཡིན་ཟེར༌ཞིང༌། རྡོ༌རིང༌གཅིག༌གི༌དབུ༌ཆག་ཡོད་པ་
དེའི་རྒྱུ་རྐྱེན་ནི་དམ་ཅན་རྡོ་རྗེ་ལེགས༌པས༌རྡོ༌རིང༌བཀལ༌ནས༌ཕྱིར་ཡོང་སྐབས་
འཆད་ཁ་ཞེས་པའི་ལུང་པ་དེའི་ནང་ནས་བུད་མེད་སླེལ་པོ་སྟོང་པ་འཁུར་པ་ཞིག་
དང༌འཕྲད༌པས༌རྡོ༌རིང༌འགེལ༌སའི༌ར་དེ་འདྲོགས༌ནས་རྡོ་དེའི་དབུ་ཆག་པ་ཡིན་
ཟེར་བ་མ་ཟད་ཆག་དུམ་ཡང་དེ་གར་ཡོད། ད་དུང་ཞྭ་པདྨ་དབང་ཆེན་གྱི་ལོ་རྒྱུས་
-185-

ལྷ་སའི་དམངས་ཁྲོད་སྒྲུང་གཏམ།
ཡིག་ཆའི་ནང་དུའང༌། ཉང་བན་ཏིང་འཛིན་བཟང་པོ་གཤེགས་ནས་ལོ་བརྒྱ་སོང་
ན་ ཞྭའི་ གནས་ བརྟན་ ལྡང་ མ་ ལྟུང་རྒྱལ་ལུང་བལྟམས་ནས་གཏེར་ཕྱུང་། རིམ་
བཞིན་བགྲང་བྱའི་ཁུར་བརྩེགས་པས་གཙུག་ལག་ཁང་ཉམས་ཞིག་ཆེན་པོར་གྱུར་
བ་ན་སློབ་དཔོན་བི་མ་ལའི་དངོས་སྤྲུལ་གངས་རི་ནས་ཕྲོས་ན་རང་བཞིན་གྱི་གྲུབ་
མཐའ་རྒྱ་མཚོའི་ཕ་རོལ་དུ་སོན་རྒྱལ་བ་ཀློང་ཆེན་རབ་འབྱམས་གངས་རི་ཐོད་
དཀར་དུ་བཞུགས་དུས། བི་མ་ལས་ཞལ་གཟིགས་ཏེ། དབུ་ཞྭའི་ལྷ་ཁང་འདི་ཉིད་
ལ་ཞིག་གསོས༌པར་ལུང་བསྟན་པ་བཞིན་མཛད་པའི་ཚེ་རྡོ་རིང་གཉིས་སྒྱེལ་ཞིང་
དེའི་འོག་གི་དམ་སྲིའི་མནན་ཐོད་ཀྱང༌ནམ༌མཁའ༌ལ༌ཡལ༌བ༌ལྟ༌སྟངས་ཀྱིས་
བཀུག་སྟེ་དེ་ཉིད་དུ་མནན། རྡོ་རིང་སྒྱེལ་བ་ཐབས་གང་གིས་ཀྱང་སློང་མི་ཐུབ་
པའི་ཚེ་ཐུགས་འུར་བའི་ཚུལ་གྱི་སྐུ་ཆོས་བརྡབས། སྦ་བ་བསམ་གྱི་མི་ཁྱབ་པའི་
བརྟུལ་ཞུགས་སྐྱེད་པའི་ཚེ་ཐུབ་དབང་། བྱམས་པ། འཇམ་དབྱངས་སོགས་སངས་
རྒྱས་བྱང་ཆུབ་སེམས་པ་མང་པོ་ཞལ་གཟིགས། ཁྱོད་དེ་བཞིན་གཤེགས་པ་རི་
རབ་སར་མིའི་རྒྱལ་མཚན་ཞེས་བྱ་བར་འཚང་རྒྱ་བར་ལུང་བསྟན་པའི་མོད་ལ་རྡོ་
རིང་གཉིས་ཀྱང་དཀའ་བ་མེད༌པར་བླངས་ཞེས་ཀྱང་འཁོད་འདུག་གོ །འོན་ཀྱང་
མི་རྣམས་ཡིད་སྐྱོ་ཞིང་དངངས་སྐྲག་སྐྱེ་བའི་ 《རིག་གསར་》གྱི་སྐབས་སུ་ལོ་ངོ་
ཆིག༌སྟོང༌ལྷག༌གི༌ལོ་རྒྱུས༌ལྡན༌པའི༌རྡོ༌རིང༌གཉིས༌ཡོད་པ་དེའི་མདུན་དུ་རྡོ་རི
གཅིག་ཉམས་གཏོར་འགྱེལ་ཆག་དུམ་དུ་བཏང་བར་རྟེན། ད་ཆ་གཙུག་ལག་ཁང་
དེའི་མདུན་དུ་རྡོ་རིང་གཅིག་ཆག་མེད་པར་སྔར་བཞིན་ཡོད་པ་ལས་ཅིག་ཤོས་ཀྱི་
ཆག་དུམ་མ་གཏོགས་བསྡད་མེད་དོ། །
བཤད་མཁན། མལ་གྲོ་གུང་དཀར་རྫོང་མང་རྭའི་ཨ་ཉག་ནས།